Torsdag aften vandt Eric Pang for Vendsyssel Elite Badminton over den topseedede dansker Hans-Kristian Vittinghus. Eric Pang er kun seeded som nummer 14 i turneringen Bitburger Open i Tyskland, så sejren over den forsvarende mester var ekstra overraskende. I første sæt tabte Eric Pang 10 bolde i træk, men det lykkedes alligevel hollænderen at komme tilbage og vinde sættet. Ifølge Vendsyssels Elite Badminton var Pangs sejr over Vittinghus særdeles interessant, idet de to spillere mødes igen tirsdag aften i Badmintonligaen, når VEB får besøg af Team Skælskør/Slagelses danske mestre. I kvartfinalerne fredag møder Eric Pang den femteseedede Tien Chen Chou fra Taiwan. Eric Pang vandt torsdagens kamp 23-21, 18-21, 21-16.

Referat:
Eric Pang fra Vendsyssel Elite Badminton vandt overraskende, da han besejrede toppen.